Diari Oficial de la Generalitat Valenciana


Sumari del DOGV 7059, del 03-07-2013 (2013/6851)

Subhasta d'un bé immoble a Sedaví.
----------------------------------

### Dades del document

Número de DOGV
:   7059

Data del DOGV
:   03-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6851


Organisme emissor
:   Notaria de Ramon Marin Casanova

Tipus de document
:   Subhasta

Subhasta d'un bé immoble a Sedaví. [2013/6851]  
Ramón Marín Casanova, notari del Col·legi Notarial de València, amb residència a Alfafar, faig saber:   
Que en la meua notaria, sítia a Alfafar (València), carrer de Sant Sebastià, número 25, porta 1, es tramita la venda extrajudicial, de conformitat amb l'article 129 de la Llei Hipotecària, de la següent finca hipotecada:  
Ciutat de Sedaví  
Número cinquanta-un. Vivenda porta quinze, de la casa número 62, hui 64, de l'avinguda de Gómez Ferrer de Sedaví, en quarta planta alta, tipus E, amb distribució interior, amb una superfície útil de noranta-set metres i setanta-un decímetres quadrats (97,71m²) i construïda de cent quinze metres i vint-i-set decímetres quadrats (115,27 m²). Limita: davant, amb el replanell de l'escala i el buit de l'ascensor, amb la vivenda de la porta catorze i el pati interior; per la dreta entrant, amb la vivenda de la porta setze; per l'esquerra, amb el pati interior i amb la vivenda de la casa número tres del carrer en projecte, i pel fons, amb l'avinguda del Doctor Gómez Ferrer.  
Quota: 0,74%.  
Inscrita en el Registre de Torrent dos, en el tom 3052, llibre 168 de Sedaví, foli 196, finca 3.871, inscripció 6a.  
Referència cadastral: 2859885WP9390G1529AM.  
Com que és procedent la subhasta de la finca, es fan saber les seues condicions:  
Tindrà lloc en la meua notaria la primera subhasta, el 3 de setembre de 2013, a les 12.00 hores, i el tipus base és el de cent cinquanta-tres mil set-cents seixanta-un euros (153.761 €); si no hi ha cap postor o si resulta fallida, la segona subhasta es farà el 3 d'octubre de 2013, a les 12.00 hores, el seu tipus serà el 75 per cent de la primera; en els mateixos casos, la tercera subhasta, el 7 de novembre de 2013, a les 12.00 hores, sense subjecció a cap tipus, però amb aplicació del que establix la disposició addicional 6a de la Llei d'Enjudiciament Civil, i si haguera pluralitat de millores en la tercera subhasta, la licitació entre millorants i el millor postor, el 18 de novembre de 2013, a les 12.00 hores.  
La documentació i el certificat del Registre a què es referixen els articles 236.a i 236.b del Reglament Hipotecari poden consultar-se a la Notaria, de dilluns a divendres, de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar prèviament a la subhasta, a la Notaria, una quantitat equivalent al 30 per 100 del tipus que corresponga en la primera i en la segona subhasta i, en la tercera, un 20 per 100 del tipus de la segona, per mitjà de xec bancari a nom del notari. Podran fer-se postures per escrit en plec tancat, amb l'acompanyament del justificant de depòsit previ, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior, podrà fer-se a qualitat de cedir un tercer.  
  
Alfafar, 25 de juny de 2013.- El notari: Ramón Marín Casanova.